༄༅། །དུས་འཁོར་གྱི་རྣམ་བཅུ་དབང་ལྡན་གྱི་མཚོན་དོན་
བཤད་པ་ལམ་འབྲས་སྙིང་པོའི་དོན་འདུས་
ཞེས་བྱ་བ་བཞུགས་སོ།
༄༅༅། །དཔལ་ལྡན་གཉིས་མེད་དུས་ཀྱི་འཁོར་ལོ་ཡི། །ལམ་འབྲས་རྣམ་བཞག་
རྒྱུད་དོན་མཐའ་དག་རྣམས། །རྣམ་བཅུ་དབང་ལྡན་སྔགས་ལ་ཚང་གསུངས་
པས། །འདིར་ནི་མཚོན་དོན་མདོར་བསྡུས་ཙམ་བཀོད་ན། །རྡོ་རྗེ་ལུས་ལ་གནད་
དུ་བསྣུན་པ་ལས། །ཕྱི་ནང་སྲིད་པ་བཅུ་པོ་སྒྲིབ་བྲལ་དུ། །བྱས་པའི་ཡེ་ཤེས་རྡོ་རྗེ་
འབྱུང་གྱུར་ལ། །དེ་ལས་ཐིག་ལེ་དང་བཅས་ཡི་གེ་བཅུ། །རྣམ་བཅུ་དབང་ལྡན་སྒྲ་
ཡི་སྒྲུབ་ཚུལ་ནི། །གཞན་དུ་ཤེས་ལ་གྲུབ་འབྲས་འདི་ལྟའོ། །ཤྲྰི་སྦྱང་གཞི་ཕྱི་ནང་
སྲིད་པ་གཉིས་ཉིད་དང་། །སྦྱོང་བྱེད་བསྐྱེད་རྫོགས་ལམ་གྱི་རིམ་པ་གཉིས། །དེ་
ཡང་སྲོག་ཞུགས་ཨ་ཡིས་ནམ་མཁའི་ཁམས། །ཡ་ར་ལ་ཝ་བཞི་ཡིས་རླུང་མེ་
ཆུ། །ས་དང་མ་ཡིས་ལྷུན་པོ་ཀྵ་ཡིག་གིས། །འདོད་གཟུགས་ལྷ་གནས་ཧ་ཡིག་
གཟུགས་མེད་ཁམས། །ཟླ་ཚེས་ཐིག་ལེ་ཉི་ཟླ་ནཱ་ད་ཡིས། །ཀུན་ལ་ཁྱབ་པས་བདེ་
སྟོང་དེ་བཞིན་ཉིད། །ནང་དུ་རྡོ་རྗེ་ལུས་ལ་སྦྱར་བ་ན། །ཡ་ར་ལ་ཝ་བཞི་ཡིས་
རིམ་པ་བཞིན། །སྒྲུབ་པོའི་དཔྲལ་མགྲིན་སྙིང་ཀ་ལྟེ་འཁོར་བཞི། །མ་ཡིག་ལྟེ་བ་
གསང་གནས་རྣམས་སུ་མཚོན། །ཧ་ཡིག་ཟླ་ཚེས་ཐིག་ལེ་གསུམ་གྱིས་ནི། །སྒྲ་
གཅན་ཉི་ཟླའི་རྩ་གསུམ་མཚོན་པ་ཡིན། །ཀྵ་ཡིག་དེ་གསུམ་མར་སྣ་འཛོམས་པའི་
གནས། །ནཱ་དས་གཞི་དུས་གནས་སྐབས་བདེ་བ་དང༌། །སྲོག་ཞུགས་ཨ་ཡིག་
308 -

དུས་འཁོར་གྱི་རྣམ་བཅུ་དབང་ལྡན་གྱི་མཚོན་དོན་བཤད་པ་ལམ་འབྲས་སྙིང་པོའི་དོན་འདུས་ཞེས་བྱ་བ།
མཚོན།
ལུས་ཀྱི་ནམ་མཁའི་ཁམས། །གཞན་ཏེ་བསྐྱེད་རིམ་ལམ་ལ་སྦྱར་བ་ན། །ཡི་གེ་
ཚོགས་པའི་གོ་རིམ་རྟེན་དང་བརྟེན། །བསྐྱེད་པའི་རིམ་མཚོན་སྲོག་གི་ཨ་ཡིག་
གིས། །ནམ་མཁའི་མཐའ་ཡས་རང་བཞིན་ཆོས་འབྱུང་མཚོན། །ཡ་ར་ལ་ཝ་བཞི་
ཡིས་འབྱུང་རིམ་བརྩེགས། །མ་ཡིག་རི་རབ་ཀྵ་ཡིག་པདྨ་མཚོན། །ཧ་ཡིག་ཟླ་ཚེས་
ཐིག་ལེ་གསུམ་གྱིས་ནི། །ཟླ་ཉི་སྒྲ་གཅན་གདན་དང་གཞལ་མེད་ཁང་། །ནཱ་དས་
དཀྱིལ་འཁོར་གཙོ་བོ་དུས་འཁོར་ལོ། །བརྟེན་པ་ལྷ་གཞན་དང་བཅས་ལེགས་པར་
།རྫོགས་རིམ་ལ་སྦྱར་ཡ་སོགས་ཡི་གེ་བཞི། །རྡོ་རྗེ་ལུས་ཀྱི་རྩ་ཡི་འཁོར་ལོ་
བཞི། །ཀྵ་ཡིག་གསང་བ་གནད་དུ་བསྣུན་པར་མཚོན། །ཟླ་ཚེས་ཐིག་ལེ་དཀར་
དམར་འདུ་འཕྲོད་ཁམས། །ནཱ་ད་སེམས་ཀྱི་བདེ་བ་ཆེན་པོའོ། །སྲོག་གི་ཨ་ཡིག་
སྟོང་ཉིད་ཡེ་ཤེས་མཚོན། །འབྲས་བུ་ལ་སྦྱར་ཧཾ་ཡིག་འབྲས་དུས་ཀྱི། །ཐབས་
ལམ་མཆོག་ཏུ་མི་འགྱུར་ཡེ་ཤེས་མཚོན། །ཀྵ་ཡིག་རྣམ་བཅས་རྣམ་མེད་ཕྱག་རྒྱ་
སྟེ། །སྐྱུ་གཅིག་ཏུ་སྦྱར་བས་དེའི་སྟོབས་ཀྱི། །ཁམས་དྲུག་སྒྲིབ་བྲལ་བྱས་པའི་སྟོང་
ཆེན་གྱི། །ཡི་གེ་ལྔ་དང་དྲུག་འདུས་ཐོབ་བྱའི་འབྲས། །ཨེ་ཝཾ་དོན་གྱི་ཆ་རྣམས་
རྫོགས་པར་མཚོན། །དེ་ལྟའི་རྣམ་བཅུ་དབང་ལྡན་སྔགས་ཀྱི་ཡིག །མཐོང་ཐོས་
དྲན་པས་སྟོང་གཟུགས་སྐུ་ཐོབ་ཤོག །འདི་ནི་དུས་ཀྱི་འཁོར་ལོའི་ལམ་བཟང་
ལ། །ལྷག་པར་མོས་པའི་ཆས་པ་སྤྲུལ་སྐུས་སྨྲས།། །།སརྦ་མངྒ་ལཾ།།
309
–